
ДО
ОБЩИНСКИ СЪВЕТ
БУРГАС

Д О К Л А Д Н А    З А П И С К А

ОТ ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС

Относно: Отдаване под наем, за срок от 5 (пет) години, чрез провеждане на публично оповестен конкурс, на обособена част от имот – публична общинска собственост, находящ се в сградата на Спортна зала „Младост“, ж.к. „Славейков“, гр. Бургас, за заведение за обществено хранене – кафене с кухненска част.


УВАЖАЕМИ  ОБЩИНСКИ СЪВЕТНИЦИ,

Община Бургас е собственик на недвижим имот – публична общинска собственост, представляващ сграда с идентификатор 07079.602.554.1, едноетажна на три нива, със застроена площ от 5580 кв. м, предназначение: спортна сграда, база – Спортна зала „Младост”, находяща се в гр. Бургас, ж.к. Славейков”, изградена в ПИ с идентификатор 07079.602.554 по КККР на гр. Бургас, актувана с Акт № 9749/26.10.2021 г. за публична общинска собственост.
Спортна зала „Младост“ е обновена в рамките на проект „Иновативни възстановителни мерки в отговор на градските предизвикателства към здравето и включването“, финансиран по Европейската инициатива за градовете. С решение на Общински съвет – Бургас, прието по т. 4 от проведеното заседание на 21.12.2020 г.(Протокол № 18), цитираната сграда е предоставена за управление и поддръжка на ОП „Общински имоти“. 
В Община Бургас са постъпили предложения от директорите на ОП „Общински имоти“ и дирекция „Стратегическо развитие“, за стартиране на процедура за отдаване под наем на част от помещенията, за обособяване на заведение за обществено хранене – кафене с кухненска част, с цел да се отговори на изискванията на проекта за устойчивост, естетика и приобщаване.
	С оглед предстоящото въвеждане в експлоатация на сградата и необходимостта от своевременното осигуряване на обекти за задоволяване потребностите на посетителите на спортното съоръжение от храна и напитки, целесъобразно е разположеният в северозападната част на партерното ниво, закрит обособен обект за заведение за обществено хранене – кафене с кухненска част, находящ се на кота 1,50 м, включващ кетъринг зона, детски кът и обслужващи помещения, с обща площ 196.90 кв.м, да бъде отдаден под наем, чрез провеждане на публично оповестен конкурс, за срок от 5 (пет) години. 
Към настоящия момент цитираният обект е свободен и не е необходим за нуждите на органите на общината или на юридически лица на издръжка на общинския бюджет, наемането му няма да попречи на спортната дейност и няма да се нанесат вреди на спортните пространства и съоръжения в обекта. Следвайки трайната политика на Община Бургас за развитие и обогатяване на спортния живот на града, за общината е изключително важно търговският обект не само да се организира като обособен кът за хранене и развлечение, но и да продължи да се развива като място за провеждане на комплексни събития, повишаване на социалната ангажираност, да създава усещане за спортно средище и да бъде място за отдих и срещи от провежданите спортни мероприятия и тренировки.
	От кандидатите ще се изисква създаване на приобщаваща и достъпна среда, насърчаване на здравословен начин на живот и социално включване, чрез обособяване на многофункционално пространство за приготвяне на храна и напитки, съчетаващо търговска дейност с образователни и обществено-полезни функции, като неразделна част от общностния център за здраве, социализация и образование.
Цитираният обект не е включен в Програмата за управление и разпореждане с общинска собственост за 2025 г., приета с Решение по т. 3 (Протокол № 24) от проведеното на 20.05.2025 г. заседание на Общински съвет – Бургас, в Раздел VIII – „Общински нежилищни имоти/обекти за отдаване под наем, чрез публично оповестен конкурс“, поради което същата следва да бъде допълнена.

Съобразявайки действащите нормативни актове и представените предложения от ОП „Общински имоти“ и дирекция „Стратегическо развитие“ при Община Бургас, конкурсът следва да се проведе при следните условия:
1. Конкурсна цена 

	Началната конкурсна месечна наемна цена за отдаване под наем на описания обект се определя съгласно Приложение № 7 от Наредбата за определянето и администрирането на местните такси и цени на услуги на територията на Община Бургас, приетa от Общински съвет – Бургас(посл. изм. Протокол №37/28.04.2026 г.), както следва: 
	Определените размери на базисни наемни цени на нежилищни имоти за помещения за търговска дейност са 8.44 евро/16.50лева/кв. м на месец, без ДДС. Съгласно цитираната наредба цената се коригира със следните коефициенти: в зависимост от състоянието и предназначението, наемната цена се коригира с корекционен коефициент(К) = 0.2 до 2.0; в зависимост от местонахождението – обекта попада във II-ра зона, където К е 1.05; корекционен коефициент за помещения за търговска дейност в спортен комплекс – 0.5.

	На база посочените цени се определя началната конкурсна месечна наемна цена за отдаване под наем на обекта, както следва: 
	196.90 кв. м (площ) х 8.44 евро/16.50 лв. на кв. м (базисен наем за помещения за търговска дейност) х 1.05 (коефициент за зона) х 0.5 (коефициент за търговска дейност в спортни комплекси) х 2 (коефициент за състояние) = 1 661.84 (хиляда шестстотин шестдесет и едно евро и осемдесет и четири евроцента) евро/3 250.27 (три хиляди двеста и петдесет лева и двадесет и седем стотинки) лева, без ДДС.

1. Условия на конкурса, по които ще се оценяват офертите

Офертите, предоставени от участниците в конкурса, трябва да съдържат:

1. Идейна концепция за управление, включваща визия за развитие на обекта, социална ангажираност, устойчиви практики, програма за събития, както и описание на приноса за обекта за обществената ангажираност и социално включване чрез:
· Обществено полезни дейности:
- провеждане на минимум едно събитие месечно, включващо демонстративно готвене, обучения, лекции, инициативи с обществена насоченост;
- осигуряване на безвъзмезден достъп до обекта за тези събития;
- поддържане на отчетност(регистър на събитията).
· Обзавеждане и оборудване, включително обособяване на кухненска част:
· За сметка на наемателя, в полза на Община Бургас, при съобразяване на законодателството;
· съобразена с изискванията за устойчивост и безопасност;
· с възможност за образователни и демонстрационни функции.
· Социално включване:
- осигуряване на заетост на минимум едно лице от уязвима група;
- насърчаване на допълнителна социална заетост.
· Устойчиво управление:
- използване на енергийно ефективно оборудване;
- ограничаване на отпадъците;
- при възможност използване на местни продукти.
· Координация с Община Бургас:
- съгласуване на събитията;
- съдействие при мониторинг и отчетност по проекта.

2. Начална конкурсна месечна наемна цена – не по-ниска от 1 661.84 (хиляда шестстотин шестдесет и едно евро и осемдесет и четири евроцента) евро/3 250.27 (три хиляди двеста и петдесет лева и двадесет и седем стотинки) лева, без ДДС.
 
1. Критерии за оценяване на офертите и начина на определяне на тежестта им в комплексната оценка

Офертите на участниците ще се разглеждат от комисията на няколко етапа:
· Разглеждане на предложенията по допустимост, като едва след решение на комисията, че са налице всички изискуеми документи ще се пристъпи към следващия етап; 
· Разглеждане на идейните концепции на допуснатите кандидати, след което се пристъпва към оценяване;
· Отваряне на представените от участниците наддавателни предложения.

Класирането ще се извърши на база следните критерии:

1. К1  – оценка на Идейната концепция.

Кандидатите получават от 1 до 50 точки.

Визията на обекта трябва да кореспондира с облика на Спортната зала и прилежащото пространство, като създава усещане за завършеност на ансамбъла. Обекта е целесъобразно да се организира като обособен кът за отдих и развлечение, място, на което могат да се провеждат събития като се създава усещане за спортно средище. 

Тежест на критерия N1=0,5
2. К2 – Цена (месечна наемна цена, в евро/лева, без ДДС):
Кандидатите получават от 1 до 50 точки.
Оценяването се извършва по формулата: 
К2 =  Ц (участник)     х 100,
Ц (максимална)
където Ц (участник) е предложената от кандидата цена, а Ц (максимална) е най–високата предложена цена.
Тежест на критерия: N2=0,5
Комплексната оценка на предложенията на допуснатите кандидати се извършва по формулата:
К=К1+К 2
На първо място ще бъде класиран кандидатът получил най-висок брой точки, изразяващ се в комплексна оценка – К.
При равен брой точки, се провежда таен търг между кандидатите, получили еднакъв брой точки, докато един от тях достигне по-висока месечна наемна цена. За целта кандидатите попълват ново наддавателно предложение, като трябва да наддадат с минимум една стъпка от достигнатата месечна наемна цена.
Предвид изложеното и на основание правомощията ми по чл. 73, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 14, ал. 7 от Закона за общинската собственост и чл. 14, ал. 1 и ал. 2 от Наредбата за реда за придобиване, управление и разпореждане с общински имоти и вещи, приета с решение на Общински съвет – Бургас, да вземе следните

Р  Е  Ш  Е  Н  И  Я:
I.	Да се допълни Програмата за управление и разпореждане с общинска собственост за 2025 г. приета с Решение по т. 3 (Протокол № 24) от проведеното на 20.05.2025г. заседание на Общински съвет – Бургас, в Раздел VIII – „Общински нежилищни имоти/обекти за отдаване под наем, чрез публично оповестен конкурс“, с обособена част от имот с обща площ от 196.90 кв. м, находящ се в сграда с идентификатор 07079.602.554.1, едноетажна на три нива, със застроена площ от 5580 кв. м, предназначение: спортна сграда, база – Спортна зала „Младост”, находяща се в гр. Бургас, ж.к.„ Славейков”, изградена в ПИ с идентификатор 07079.602.554 по КККР на гр. Бургас, при граници на обекта: север - външен зид, изток – вход, юг – зала № 1, запад – външен зид, актувана с Акт № 9749/26.10.2021 г. за публична общинска собственост, за заведение за обществено хранене – кафене с кухненска част.
II. Да се отдаде под наем, за срок от 5(пет) години, чрез провеждане на публично оповестен конкурс, обособена част от имот с обща площ от 196.90 кв. м, находящ се в сграда с идентификатор 07079.602.554.1, едноетажна на три нива, със застроена площ от 5580 кв. м, предназначение: спортна сграда, база – Спортна зала „Младост”, находяща се в гр. Бургас, ж.к.„ Славейков”, изградена в ПИ с идентификатор 07079.602.554 по КККР на гр. Бургас, при граници на обекта: север - външен зид, изток – вход, юг – зала № 1, запад – външен зид, актувана с Акт № 9749/26.10.2021 г. за публична общинска собственост, за заведение за обществено хранене – кафене с кухненска част.

III. Условия на конкурса, по които ще се оценяват офертите:

Офертите, предоставени от участниците в конкурса, трябва да съдържат:

0. Идейна концепция за управление, включваща визия за развитие на обекта, социална ангажираност, устойчиви практики, програма за събития, както и описание на приноса за обекта за обществената ангажираност и социално включване чрез:
· Обществено полезни дейности:
- провеждане на минимум едно събитие месечно, включващо демонстративно готвене, обучения, лекции, инициативи с обществена насоченост;
- осигуряване на безвъзмезден достъп до обекта за тези събития;
- поддържане на отчетност(регистър на събитията).
· Обзавеждане и оборудване, включително обособяване на кухненска част;
· За сметка на наемателя, в полза на Община Бургас, при съобразяване на законодателството;
· съобразена с изискванията за устойчивост и безопасност;
· с възможност за образователни и демонстрационни функции.
· Социално включване:
- осигуряване на заетост на минимум едно лице от уязвима група;
- насърчаване на допълнителна социална заетост.
· Устойчиво управление:
- използване на енергийно ефективно оборудване;
- ограничаване на отпадъците;
- при възможност използване на местни продукти.
· Координация с Община Бургас:
- съгласуване на събитията;
- съдействие при мониторинг и отчетност по проекта.

2. Начална конкурсна месечна наемна цена – не по-ниска от 1 661.84 (хиляда шестстотин шестдесет и едно евро и осемдесет и четири евроцента) евро/3 250.27 (три хиляди двеста и петдесет лева и двадесет и седем стотинки) лева, без ДДС.
IV. Критерии за оценяване на офертите и начина на определяне на тежестта им в комплексната оценка:

Офертите на участниците ще се разглеждат от комисията на няколко етапа:
· Разглеждане на предложенията по допустимост, като едва след решение на комисията, че са налице всички изискуеми документи ще се пристъпи към следващия етап; 
· Разглеждане на идейна концепция за общо архитектурно решение на обект и идейна концепция за извършваната дейност в обекта на допуснатите кандидати, след което се пристъпва към оценяване;
· Отваряне на представените от участниците наддавателни предложения.
Класирането ще се извърши на база следните критерии:
1. К1  – оценка на Идейната концепция.

Кандидатите получават от 1 до 50 точки.

Визията на обекта трябва да кореспондира с облика на Спортната зала и прилежащото пространство, като създава усещане за завършеност на ансамбъла. Обекта е целесъобразно да се организира като обособен кът за отдих и развлечение, място, на което могат да се провеждат събития като се създава усещане за спортно средище. 

Тежест на критерия N1=0,5
2. К2 – Цена (месечна наемна цена, в евро/лева, без ДДС):
Кандидатите получават от 1 до 50 точки.
Оценяването се извършва по формулата: 
К2 =  Ц (участник)     х 100,
Ц (максимална)
където Ц (участник) е предложената от кандидата цена, а Ц (максимална) е най–високата предложена цена.
Тежест на критерия: N2=0,5
Комплексната оценка на предложенията на допуснатите кандидати се извършва по формулата:
К=К1+К 2
На първо място ще бъде класиран кандидатът получил най-висок брой точки, изразяващ се в комплексна оценка – К.
При равен брой точки, се провежда таен търг между кандидатите, получили еднакъв брой точки, докато един от тях достигне по-висока месечна наемна цена. За целта кандидатите попълват ново наддавателно предложение, като трябва да наддадат с минимум една стъпка от достигнатата месечна наемна цена.
Приложения: Акт № 9749/26.10.2021 г. за публична общинска собственост, скица на сграда №15-895705/17.06.2025 г., схема на обекта, предложение от директора на ОП „Общински имоти“ и дирекция „Стратегическо развитие“.


ДИМИТЪР НИКОЛОВ
  Кмет на Община Бургас

